open-index/open-wikipedia-markdown huggingface dataset:
Χονγκξίνγκ (Θιβέτ)

Το **Χονγκξίνγκ **είναι ένα χωριό στην Αυτόνομη Περιοχή του Θιβέτ της Κίνας. Αυτό το χωριό βρίσκεται βόρεια του Ζουγκλούνγκ, δυτικά του Μαϊντόνγκ, νοτιοδυτικά του Νταγουαξούνγκ και νοτιοανατολικά του Ξαρντόνγκ. 

## Δείτε επίσης
* Κατάλογος των πόλεων και οικισμών του Θιβέτ

Κατηγορία:Γεωγραφία του Θιβέτ
DIM (οχήματα)

δεξιά|μικρογραφία|250x250εσ|Το DIM 652 (μοντέλο του 1977)
Η ** DIM Motor**, μια ελληνική αυτοκινητοβιομηχανία, ιδρύθηκε από τον Γεώργιο Δημητριάδη, ως διάδοχο μιας παλιότερης εταιρείας του, την *Βιοπλαστική S.A.*, η οποία είχε δημιουργήσει το Attica. Η DIM αντιπροσώπευε μία ακόμα μεγαλύτερη προσπάθεια από τον Δημητριάδη να δημιουργήσει και να αναπτύξει ένα σύγχρονο αυτοκίνητο εξ' ολοκλήρου από την δικιά του εταιρεία. Δημιούργησε επίσης, έναν νέο 400cc, αερόψυκτο, δικύλινδρο, 30-hp κινητήρα για να λειτουργεί το όχημα, αλλά λόγω καθυστερήσεων στην ανάπτυξη του κινητήρα, το αυτοκίνητο εισήχθη με κινητήρα 600cc και άλλα μηχανικά μέρη του Fiat 126. Επίσης, ένας κινητήρας 650cc της Fiat χρησιμοποιήθηκε, για μία βελτιωμένη έκδοση του αυτοκινήτου. Το αυτοκίνητο τελικά παρουσιάστηκε στην Έκθεση Αυτοκινήτων της Γενεύης, το 1977, και για αυτό το λόγο έλαβε μεγαλύτερη δημοσιότητα από τα υπόλοιπα ελληνικά οχήματα, που παρουσιάστηκαν σε διάφορες διεθνείς εκθέσεις. Όλη η εργασία είχε γίνει σε εργοστάσιο που προορίζονταν για την παραγωγή του αυτοκινήτου, στις Αχαρνές, ενώ η εταιρεία διαφημιζόταν από τον ελληνικό τύπο. Υπήρξαν επίσης, σχέδια και για άλλες εκδόσεις, συμπεριλαμβανομένου ενός σπορ κουπέ. Ωστόσο, το κόστος και το αυτοκίνητο είχε φτωχές προοπτικές επιτυχίας στην ελληνική αγορά (παρά την προσπάθεια να επανασχεδιαστεί το μοντέλο) και είχε ως αποτέλεσμα τον τερματισμό της παραγωγής μετά από περίπου δέκα αυτοκίνητα. Ολόκληρο το έργο εγκαταλείφθηκε το 1982, ως το τελευταίο σχέδιο εμπλοκής του Γεώργιου Δημητριάδη στον κλάδο της αυτοκινητοβιομηχανίας. 

## Παραπομπές
* L. S. Skartsis και Γ. Αβραμίδης, "Made in Greece," Typorama, Πάτρα, Ελλάδα (2003).
* L. S. Skartsis, "ελληνική Οχημάτων & Κατασκευαστές Μηχανών 1800 για να παρουσιάσει: A Pictorial History", Μαραθώνιος (2012) ISBN 978-960-93-4452-4 (eBook)
* Π. Ρούπα και Ε. Hekimoglou, "Ιστορία του aftokinitou στην Ελλάδα (Ιστορία του αυτοκινήτου στην Ελλάδα)", Κέρκυρα-Economia Publishing, Αθήνα (2009). 
* Quattroruote, Tutte le Auto del Mondo 1982-1983, Editoriale Domus, Μιλάνο (1982).
* Automobil Revue/Revue Αυτοκίνητο Του '80, Hallwag, Bern (1980).

Κατηγορία:Δήμος Αχαρνών

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Οδός Καρόν

Η **Οδός Καρόν** είναι μικρή οδός της συνοικίας του Μαραί, στο 4ο Δημοτικό Διαμέρισμα του Παρισιού. 

## Περιγραφή
Εκτείνεται από την Οδό Σαιντ-Αντουάν στα νότια έως την Οδό ντε Ζαράντ στα βόρεια, διασχίζοντας την μικρή Πλατείας της Αγοράς Σαιντ-Κατρίν, φυτεμένης με κινέζικες μουριές. Απαντώνται εντός της συγκεκριμένης οδού, γειτονικής του Πλετζλ, της ιστορικής εβραϊκής συνοικίας του Παρισιού, ένα γίντις εστιατόριο, καθώς και ένα ταξιδιωτικό πρακτορείο με ειδίκευση στα ταξίδια προς το Ισραήλ.

Η συγκεκριμένη τοποθεσία εξυπηρετείται από τον σταθμό του μετρό Σαιν-Πωλ.

## Ιστορία
Η συγκεκριμένη οδός χαράχτηκε το 1784 στην θέση του Μοναστηριού Σαιντ-Κατρίν-ντυ-Βαλ-ντεζ-Εκολιέ, το οποίο κατεδαφίστηκε μεταξύ του 1773 και του 1777. Οφείλει το όνομά της στον Λουί Καρόν, γενικό μάγιστρο των κτιρίων του βασιλέα Λουδοβίκου ΙΣΤ΄ και των γεφυρών και οδών της Γαλλίας, ο οποίος και είχε προχωρήσει στον σχεδιασμό ενός πρώτου κατασκευαστικού σχεδίου για την Αγορά Σαιντ-Κατρίν, το οποίο, ωστόσο, ουδέποτε υλοποιήθηκε. Για λόγους οικονομίας, προτιμήθηκε άλλο σχέδιο από τον αρχιτέκτονα Μαξιμιλιάν Μπρεμπιόν.

## Η οδός στις τέχνες
Η συγκεκριμένη οδός ορίζεται από τον Σιρίλ Φλεσμάν ως τόπος κατοικίας ενός εκ των χαρακτήρων του, του Ζαν Σιμπελμπέργκ, στη γωνία της Οδού Καρόν και της Πλατείας της Αγοράς Σαιντ-Κατρίν, εντός του βιβλίου του υπό τον τίτλο *"Rendez-vous au métro Saint-Paul"*. 

## Παραπομπές



Καρον
Καρον (οδος)
Κατηγορία:Ιστορία των Εβραίων στο Παρίσι
Καρον
Μίνως Μάτσας

Ο **Μίνως Μάτσας** (Αθήνα, 6 Σεπτεμβρίου 1968) είναι Έλληνας συνθέτης, στιχουργός και παραγωγός.

## Βιογραφία
Γεννήθηκε στην Αθήνα στις 6 Σεπτεμβρίου του 1968. 

Είναι εγγονός του Μίνου Μάτσα, ιδρυτή της δισκογραφικής εταιρείας Minos EMI. Η μία γιαγιά του ήταν από την Κωνσταντινούπολη, η άλλη από τη Θεσσαλονίκη και ο παππούς του, Μίνως, από τα Ιωάννινα. Γεννήθηκε σε μουσική οικογένεια που είχε σπουδαία δισκογραφική εταιρία. O πατέρας του, Μάκης Μάτσας τον έπαιρνε από πέντε χρονών στα στούντιο. Ο Μίνως, από μικρός, έκανε μαθήματα κλασικής κιθάρας. 

Πήρε πτυχίο από το Ωδείο Αθηνών και από τη Σχολή Τζούλιαρντ. Όταν άρχισε να γράφει τις πρώτες συνθέσεις του, δεν ήθελε να το μάθει κανείς. Ωστόσο, εξελίχθηκε σε σημαντικό συνθέτη.

## Σταδιοδρομία
Το 1994 ο Μίνως Μάτσας συνέθεσε τον πρώτο του κύκλο τραγουδιών με τίτλο *Χίλιες και μία νύχτες πάλι*, σε στίχους Άκου Δασκαλόπουλου. Το 1995 τέσσερις συνθέσεις του είχαν συμπεριληφθεί στο δίσκο του Γιώργου Νταλάρα *Καλώς τους*.

Από το 2000 έως το 2011 έζησε στις Ηνωμένες Πολιτείες Αμερικής. Ως συνθέτης έχει δεκάδες ταινίες στο ενεργητικό του, θεατρικές παραστάσεις, καθώς και τηλεοπτικά προγράμματα. Έχει συνεργαστεί, μεταξύ άλλων, με τον σκηνοθέτη Κώστα Γαβρά για την ταινία *Ο Παρθενώνας*, καθώς και στις παραστάσεις του Αριστοφάνη ''Όρνιθες'' και ''Ειρήνη'', που ανέβηκαν στο αρχαίο θέατρο Επιδαύρου. Έχει βραβευθεί στο Φεστιβάλ Κινηματογράφου Θεσσαλονίκης για το *Eduart* και το *[[Σκλάβοι στα δεσμά τους (ταινία)|Σκλάβοι στα δεσμά τους]]*. Έγραψε τη μουσική για την ταινία *O κυρίαρχος του παιχνιδιού 3: Η λύτρωση* (Undisputed III: Redemption, 2010). 

Το 2016 έντυσε μουσικά το αυθεντικό κείμενο του *[[Βόιτσεκ]]* του Γκέοργκ Μπύχνερ. Το 2017 κυκλοφόρησε το σάουντρακ για τη δεύτερη μεγάλου μήκους ταινία του Γιάννη Σακαρίδη *Amerika Square*, που βασίζεται στη νουβέλα του Γιάννη Τσίρμπα *Η Βικτώρια δεν υπάρχει*.

## Προσωπική ζωή
Έχει μια κόρη από τον πρώτο γάμο. Νυμφεύθηκε το 2021 την πολιτικό της Νέας Δημοκρατίας Όλγα Κεφαλογιάννη, με την οποία έχουν αποκτήσει δίδυμα.

## Δισκογραφία

## Παραπομπές


## Εξωτερικοί σύνδεσμοι
* Μίνως Μάτσας: «Δεν υφίσταται μουσική βιομηχανία, πια» Protagon
* Διαβάζοντας με τον Μίνω Μάτσα Bookpress

Κατηγορία:Έλληνες μουσικοί
Κατηγορία:Έλληνες συνθέτες
Κατηγορία:Έλληνες στιχουργοί
Κατηγορία:Απόφοιτοι του Ωδείου Αθηνών
Γιολάντα Παλαιολογίνα

Η **Γιολάντα Παλαιολογίνα** (Moncalvo, Ιούνιος 1318 - Chambery, 24 Δεκεμβρίου 1342) ήταν κόρη του Θεόδωρου Α΄ του Μομφερράτου και της Αρτζεντίνα Σπινόλα (1303-1356), κόρης του Οπικίνο Σπίνολα από τη Γένουα. Έλαβε το όνομα Γιολάντα από την εκ πατρός μάμμη της, τη Γιολάντα του Μομφερράτου.

## Βιογραφία
Η Γιολάντα παντρεύτηκε την 1η Μαΐου 1330 με τον Αίμονα της Σαβοΐας. Ο γάμος της ήταν διατεταγμένος για να σφραγίσει τη νεοσυσταθείσα ειρήνη μεταξύ της οικογένειάς της και των κόμηδων της Σαβοΐας.

Μετά την αδυναμία να κάνει ένα παιδί στα πρώτα χρόνια του γάμου, πήγε στο ιερό της Παναγίας στο Μπουρζ-αν-Μπρες, το οποίο θεωρούταν τότε ότι βοηθούσε στην απόκτηση απογόνων. Λίγο αργότερα, συνέλαβε ένα γιο, τον Αμεδαίο. Επέστρεψε στο ιερό μετά τη γέννησή του και ήταν στην ευχάριστη θέση να συλλάβει και μία κόρη. 

Η Γιολάντα απεβίωσε γεννώντας τον γιο της Λουδοβίκο στις 24 Δεκεμβρίου 1342 και τάφηκε στο παρεκκλήσιο του αββαείου του Ωτεκόμπ 

## Οικογένεια
Παντρεύτηκε το 1330 τον Αίμωνα κόμη της Σαβοΐας και είχε τέκνα;
* Αμεδαίος ΣΤ΄ 1334-1383, κόμης της Σαβοΐας.
* Λευκή 1336-1388, παντρεύτηκε τον Γκαλεάτσο Β΄ Βισκόντι κύριο του Μιλάνου.
* Ιωάννης 1338-1345 απεβ. 7 ετών, Αικατερίνη 1341, Λουδοβίκος 1342, απεβίωσαν νέα.

## Πρόγονοι




## Παραπομπές


Κατηγορία:Οίκος Παλαιολόγων του Μομφεράτου
Κατηγορία:Κόμισσες της Σαβοΐας
Οδός Σαιν-Πωλ (Παρίσι)

Η **Οδός Σαιν-Πωλ** ευρίσκεται εντός του 4ου Δημοτικού Διαμερίσματος του Παρισιού. Αποτελεί σύνορο μεταξύ της διοικητικής συνοικίας Σαιν-Ζερβαί (η οποία περιλαμβάνει την παλαιά συνοικία Σαιν-Πωλ) και τη συνοικίας του Αρσενάλ.

## Ιστορία

Η συγκεκριμένη οδός υφίσταται, υπό την ίδια αυτή ονομασία, από, τουλάχιστον, το 1350, ούσα σε σχέση με την Εκκλησία Σαιν-Πωλ-ντε-Σαν, σήμερα αφανισμένη, η οποία ευρισκόταν, τότε, κατά μήκος της συγκεκριμένης οδού και επί των αριθμών 30 και 32.

## Περιγραφή



File:P1030883 Paris IV rue Saint-Paul immeuble n°8 inscrit MH rwk01.JPG|Πολυκατοικία του αριθμού 8, γωνιακός πυργίσκος (καταγραφείς ως Ιστορικό Μνημείο)
File:P1040551 Paris IV rue Saint-Paul entrée du n°21 rwk.JPG|Αριθμός 21: μία εκ των εισόδων προς το *Village Saint-Paul*.
File:P1030848 Paris IV rues Neuve-Saint-Pierre et Saint-Paul vestiges église Saint-Paul-des-champs rwk.JPG|Πολυκατοικία του αριθμού 32, κατάλοιπα της Εκκλησίας Σαιν-Πωλ-ντε-Σαν.
File:P1040546 Paris IV passage Saint-Paul rwk.JPG|Αριθμός 43: το Πέρασμα Σαιν-Πωλ όπως φαίνεται από την Οδό Σαιν-Πωλ.



Κατηγορία:Οδοί στο 4ο Δημοτικό Διαμέρισμα Παρισιού
Οδός Μπουταρέλ

Η **Οδός Μπουταρέλ** είναι οδός ευρισκόμενη επί της Ιλ Σαιν-Λουί, στο 4ο Δημοτικό Διαμέρισμα του Παρισιού, στη Γαλλία. Έλαβε το όνομά της προς τιμήν του κ. Μπουταρέλ, ιδιοκτήτη των οικοπέδων επί των οποίων η οδός χαράχτηκε.

## Ιστορία
Η οδός χαράχτηκε το 1846 υπό την ονομασία *Πέρασμα Μπουταρέλ*. Η άδεια παραχώρησης περάσματος προς δημόσια κυκλοφορία δόθηκε στους ιδιοκτήτες μέσω αστυνομικού διατάγματος της 21ης Ιουνίου 1847, το οποίο όριζε στα 14,62 μ. το ύψος των γειτονικών οικιών.

## Πρόσωπα σχετιζόμενα με την οδό
* Αντρέ Ντινιμόν (1891-1965), καλλιτέχνης ζωγράφος, έζησε στον αριθμό 1 της Οδού Μπουταρέλ από το 1927 έως το 1965.
* **Μαριά ντε Φυνές**, γνωστή ως Μιν (20 Ιουλίου 1907 - 28 Οκτωβρίου 1993), αδερφή του ηθοποιού Λουί ντε Φυνές (1914-1983), έζησε τα τελευταία 20 χρόνια της ζωής της στην Οδό Μπουταρέλ..

## Παραπομπές

Κατηγορία:Ιλ Σαιν-Λουί
Μπουταρελ
Ρεφιά Σουλτάνα (κόρη του Αμπντούλ Μετζίτ Α΄)

Η **Ρεφιά Σουλτάν** (Οθ. Τούρκικα:ريفيا سلطان) (Τούρκικα: *Refia Sultan*, 7 Φεβρουαρίου 1842 - 4 Ιανουαρίου 1880) ήταν κόρη του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Η Ρεφιά γεννήθηκε στις 7 Φεβρουαρίου 1842 στο Παλάτι Μπεσίκτας, ήταν κόρη του σουλτάνου Αμπντούλ Μετζίτ Α΄ και της Γκιουλτζεμάλ Σουλτάν. Είχε μια ειδική εκπαίδευση στο Κοράνι, την κατήχηση, τα αραβικά, τα περσικά, καθώς και στα κλασικά μαθήματα, όπως τα γαλλικά, ενώ πήρε μαθήματα πιάνου από την Θηρεσία Ρωμάνο.

Το 1857 σε ηλικία 15 ετών παντρεύτηκε τον Μαχμούντ Εντχέμ Μπέη στο Τοπ Καπί, αλλά δεν απέκτησαν παιδιά. Κατά την βασιλεία του πατέρας της, η Ρεφιά ξόδευε αρκετά χρήματα, όταν πέθανε αφήσε δυο εκκατομύρια Akses χρέος. 

Η Ρεφιά πέθανε στις 4 Ιανουαρίου 1880 στην Κωνσταντινούπολη, πιθανόν να πέθανε από πολυκυστικές ωοθήκες, λόγω ότι της είχε εμφανίσει 12 φορές ή κατά την διάρκεια χειρουργικής επέμβασης. Είναι θαμμένη στο Τέμενος Φατίχ.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Μίχκελ Βέσκε

Ο **Μίχκελ Βέσκε** (εσθονικά: *Mihkel Veske*, 16/28 Ιανουαρίου 1843 – 4/16 Μαΐου 1890) ήταν Εσθονός ποιητής και γλωσσολόγος του β΄ μισού του 19ου αιώνα καθώς και σημαντική προσωπικότητα του εθνικού κινήματος της πατρίδας του.

## Βιογραφία
Γεννήθηκε το 1843 στον οικισμό Μέτσλα της επαρχίας Βίλγιαντι της Εσθονίας, η οποία τότε αποτελούσε κομμάτι της Ρωσικής Αυτοκρατορίας. Μετά την ολοκλήρωση των εγκύκλιων σπουδών του σε σχολεία της γενέτειράς του, εκδήλωσε ενδιαφέρον προκειμένου να γίνει ιεραπόστολος. Για αυτόν τον λόγο μετέβη στη Γερμανία όπου τελικά εισήχθη το 1867 στο Πανεπιστήμιο της Λειψίας, από όπου έλαβε διδακτορικό  στη γλωσσολογία το 1872 ή 1873, όντας ο πρώτος Εσθονός που κατάφερνε κάτι τέτοιο στο συγκεκριμένο επιστημονικό πεδίο. Στη συνέχεια επέστρεψε στην Εσθονία όπου κατέλαβε την έδρα του λέκτορα της εσθονικής γλώσσας στο Πανεπιστήμιο του Τάρτου. 

Τα επόμενα χρόνια ο Βέσκε πραγματοποίησε μια σειρά μελετών και επιστημονικών ταξιδιών, ενώ από το 1886 μέχρι και τον θάνατό του διετέλεσε λέκτορας των φιννοουγγρικών γλωσσών στο Πανεπιστήμιο του Καζάν. Συγκαταλέγεται από κοινού με τους Γιάκομπ Χουρτ και Καρλ Άουγκουστ Χέρμαν στους πρώτους Εσθονούς γλωσσολόγους με επιστημονική κατάρτιση έχοντας παράλληλα σημαντική συμβολή στη μελέτη των βόρειων και βορειοανατολικών εσθονικών διαλέκτων.

Εκτός από την πανεπιστημιακή του σταδιοδρομία, ο Βέσκε ασχολήθηκε με την ποίηση, τη μετάφραση και την καταγραφή δημοτικών τραγουδιών. Η λογοτεχνική του παραγωγή (η οποία είναι επηρεασμένη από την εσθονική παράδοση και έχει ως κύρια χαρακτηριστικά τον πατριωτικό της χαρακτήρα και την συχνή αναφορά στην αγροτική ζωή) περιλαμβάνει τρεις ποιητικές συλλογές από τις οποίες μόνο η πρώτη εκδόθηκε όσο ο ίδιος ήταν εν ζωή. Παρόλο που ο Βέσκε χαρακτηρίζεται ως λογοτέχνης περιορισμένων δυνατοτήτων, αρκετά από τα ποιήματά του απέκτησαν διαχρονική δημοφιλία. Επιπλέον υπήρξε μια από τις κύριες μορφές του εθνικού κινήματος της Εσθονίας της εποχής του. 

Πέθανε στο Καζάν την 4η Μαΐου του 1890 εξαιτίας καρδιακής προσβολής, ενώ η σορός του μεταφέρθηκε στην Εσθονία όπου και ετάφη σε κοιμητήριο του Τάρτου.

## Παραπομπές


Κατηγορία:Εσθονοί ποιητές
Κατηγορία:Εσθονοί γλωσσολόγοι
Κατηγορία:Εσθονοί πανεπιστημιακοί
Αγαρηνοί

**Αγαρηνοί** αποκαλούνταν ιδίως από τον 10ο αιώνα οι Άραβες από τους Βυζαντινούς. Το όνομα προέρχεται από την βιβλική Άγαρ με την οποία ο Αβραάμ γέννησε τον Ισμαήλ. Ο τελευταίος θεωρείται ο γενάρχης των Αράβων, γι'αυτό αποκαλούνται και *Ισμαηλίτες*. Το όνομα "Αγαρηνοί" εχρησιμοποιείτο από τους Βυζαντινούς με την έννοια του "μουσουλμάνου", ανεξαρτήτως του έθνους στο οποίο ανήκαν. Μερικές φορές, μάλιστα, αυτό το όνομα παρατίθεται μαζί με το εθνώνυμο, π.χ. Άραβες Αγαρηνοί, Πέρσες Αγαρηνοί και Τούρκοι Αγαρηνοί. Ο αυτοκράτορας Μανουήλ ο Β' έγραψε σύγγραμμα με τον τίτλο "*Διάλογοι μετά Πέρσου Αγαρηνού*". Η ονομασία Αγαρηνοί απέκτησε αρνητική σημασία λόγω των μεγάλων καταστροφών και αγριοτήτων που διέπραξαν οι Άραβες όταν κατείχαν την Κρήτη, μετά το 823.

Στην εποχή της Οθωμανικής Αυτοκρατορίας το *Αγαρηνός* έγινε συνώνυμο του *Τούρκος* και είχε τη μεταφορική έννοια του άπιστου και του αιμοβόρου και εκδήλωνε το μίσος των υποδούλων κατά των κατακτητών. Με αυτή την έννοια η λέξη συναντάται σε εκκλησιαστικά τροπάρια, σε ύβρεις (π.χ. *σκύλε Αγαρηνέ*) και κατάρες (π.χ. *να σε πνίξει το σκοινί τ' Αγαρηνού*).

## Παραπομπές


Κατηγορία:Ιστορία της Βυζαντινής Αυτοκρατορίας
Κατηγορία:Ιστορία του Ισλάμ
Άννα του Βρανδεμβούργου

Η **Άννα του Βρανδεμβούργου** (27 Αυγούστου 1487 - 3 Μαΐου 1514) ήταν Γερμανίδα πριγκίπισσα του Οίκου των Χοεντσόλερν που παντρεύτηκε τον Φρειδερίκο, δούκα του Σλέσβιχ-Χόλσταϊν, ο οποίος, ως Φρειδερίκος Α΄, έγινε αργότερα, μετά τον θάνατό της, βασιλιάς της Δανίας και της Νορβηγίας. 

## Βιογραφία
Ήταν κόρη του Ιωάννη Κικέρωνα εκλέκτορα του Βρανδεμβούργου και της Μαργαρίτας των Βέττιν, κόρης του Γουλιέλμου Γ΄ λαντγκράβου της Θουριγγίας. 

Ο γάμος με τον Φρειδερίκο Α΄ χρειάστηκε παπική άδεια, λόγω του ότι ήταν 2α εξαδέλφια: η μητέρα τού Φρειδερίκου Α΄, η Δωροθέα του Βρανδεμβούργου, ήταν εξαδέλφη τού πατέρα τής Άννας. 

## Οικογένεια
Ο γάμος πραγματοποιήθηκε στις 10 Απριλίου 1502 στο Στένταλ και την ίδια ημέρα ο αδελφός της Άννας, ο Ιωακείμ Α΄ Νέστωρ νυμφεύτηκε την ανιψιά του Φρειδερίκου Α΄, την Ελισάβετ. Παιδιά της Άννας και του Φρειδερίκου Α΄ ήταν:
* Χριστιανός Γ΄ 1503-1559, βασιλιάς της Δανίας.
* Δωροθέα 1504-1547, παντρεύτηκε τον Αλβέρτο των Χοεντσόλερν δούκα της Πρωσίας.

Η Άννα απεβίωσε πρόωρα σε ηλικία 26 ετών.

## Πρόγονοι


## Παραπομπές


## Εξωτερικοί σύνδεσμοι
*Άννα του Βρανδεμβούργου

Αννα
Μουνιρέ Σουλτάνα

Η **Μουνιρέ Σουλτάν** (Οθ. Τούρκικα:مونيري سلطان) (Τούρκικα: *Münire Sultan*, 9 Δεκεμβρίου 1844 - 29 Ιουνίου 1862) ήταν κόρη του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Η Μουνιρέ γεννήθηκε στις 9 Δεκεμβρίου 1844 στην Κωνσταντινούπολη, ήταν κόρη του σουλτάνου Αμπντούλ Μετζίτ Α΄ και της πέμπτης συζύγου του Βερντιτζανάν Καντινεφέντι. Τον Μάρτιο του 1854, ο ένας αγγελιοφόρος από την Κωνσταντινούπολη ανακοίνωσε την αρραβώνα της Μουνιρέ με τον πρίγκιπα Ιμπραήμ Ιλχαμί Πασά. Οι μεγάλοι δημόσιοι εορτασμοί ανακηρύχθηκαν και ο αντιβασιλέας αναφέρθηκε ότι ήταν πολύ ευχαριστημένος με τα νέα. 

Ο Γάμος έγινε στις 31 Ιουλίου 1857 στην Κωνσταντινούπολη. Η Μουνιρέ και ο Ιμπραήμ Ιλχαμί Πασάς απέκτησαν ένα γιο και τρεις κόρες:

*τον Σουλτανζάντε Ναϊλ Μπέη (1858-1858), δίδυμος της Εμινέ, πέθανε λίγο μετά την γέννησή της.
*την Εμίνε Νετζιμπέ Χανίμσουλταν (1858-1931), δίδυμη του Ναϊλ, παντρεύτηκε τον Τεβφίκ Πασά, Χεβίδη της Αιγύπτου. Απέκτησαν 5 παιδιά.
*την Ζεϊνέπ Χανίμσουλταν (1859-1918), παντρεύτηκε και απέκτησε απογόνους.
*την Τεβχιντέ Χανίμσουλταν (1860-1882), παντρεύτηκε και απέκτησε απογόνους.
 
Το 1860 ο Ιμπραήμ Ιλχαμί Πασάς πεθαίνει και η Μουνιρέ μένει χήρα από τον θάνατό του. Στις 2 Ιανουαρίου 1861 η Μουνιρέ παντρεύτηκε τον Ιμπραήμ Πασά, ο οποίος είχε το ίδιο όνομα με τον πρώτο της σύζυγο. Το ζευγάρι απέκτησε το μοναδικό τους παιδί ένα γιο:
*τον Σουλτανζάντε Αλαεντίν Μπέη (1861-1915) 

Η Μουνιρέ πέθανε στις 29 Ιουνίου 1862 στην Κωνσταντινούπολη σε ηλικία 17 ετών, και είναι θαμμένη στον Τουρμπέ Μουνιρέ Σουλτάνα στο Τέμενος Φατίχ στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Έλενα της Σουηδίας, βασίλισσα της Δανίας

Η **Έλενα της Σουηδίας** ή **Έλιν της Σουηδίας** (περί το 1130 – μετά το 1158) ήταν Σουηδή πριγκίπισσα και βασίλισσα της Δανίας με τον γάμο της με τον βασιλιά της Δανίας Κνούτο Ε΄. Γεννημένη σε άγνωστη ημερομηνία η Ελένη ήταν μεγαλύτερη κόρη και παιδί του Σβέρκερ Α΄ της Σουηδίας και της πρώτης συζύγου του Ούλβχιλντ Χάακονσντοττερ.

## Γάμος με τον Κνούτο Ε της Δανίας

Την περίοδο (1146 - 1157) ξέσπασε εμφύλιος πόλεμος στη Δανία ανάμεσα στον σύζυγο της Κνούτο Ε΄ και τον Σβεν Γ΄, ο σύζυγος της συμμάχησε με τον τρίτο διεκδικητή του θρόνου Βάλντεμαρ τον Μέγα γιο του Κνούτου Λαβάρντ ενώ είχε και την υποστήριξη του πεθερού του. Ο Κνούτος παντρεύτηκε τη μεγαλύτερη κόρη του Σβέρκερ Ελένη ενώ ο Βάλντεμαρ αντίστοιχα παντρεύτηκε τη θετή κόρη του πατέρα της Σοφία του Μινσκ. Το όνομα της Ελένης δεν αναφέρεται στα χρονικά, το πιθανότερο είναι να λεγόταν Έλιν,  το βιβλίο Νεκρολογιών του Λουντένς την αναφέρει σαν Έλενα Ρεγκίνα τοποθετώντας την ημερομηνία θανάτου της στις 31 Δεκεμβρίου. Δεν υπάρχει καμιά άλλη βασίλισσα της Δανίας με αυτό το όνομα κάτι που βεβαιώνει ότι ήταν κόρη του Σβέρκερ.  Σύμφωνα με μια άλλη υπόθεση μπορεί να ταυτιστεί με μια ημίθεη αγία την Έλενα που η λατρεία της ήταν διαδεδομένη στη Σουηδία και στη Δανία.  

## Η Έλενα μετά τη δολοφονία του συζύγου της

Στα τέλη του 1156 ο Κνούτος ταξίδευσε στη Δανία για να παρηγορήσει τη μητέρα του Ριτσέζα της Πολωνίας ύστερα από τη δολοφονία του συζύγου της βασιλιά Σβέρκερ, πήρε μαζί του και τη Σουηδή νύφη του.  Όταν επέστρεψε στη Δανία το τέλος του ήταν τραγικό.  Ο Σβεν προσκάλεσε τον Κνούτο και τον Βάλντεμαρ σε γεύμα συμφιλίωσης στο Ροσκίλντε με σκοπό να τους δολοφονήσει και να μείνει μόνο του βασιλιάς της Δανίας, ο Κνούτος έπεσε στην παγίδα και δολοφονήθηκε από τους άντρες του Σβεν, ο Βάλντεμαρ αντίθετα κατόρθωσε να διαφύγει. Ο Σβεν θα έχει και αυτός την ίδια χρονιά το ίδιο τραγικό τέλος, θα δολοφονηθεί από τον Βάλντεμαρ ο οποίος θα ανακηρυχτεί νέος βασιλιάς της Δανίας ως Βάλντεμαρ Α΄ ο Μέγας. Η Έλενα μετά τη δολοφονία του συζύγου δραπέτευσε στη Σουηδία και κλείστηκε σε μοναστήρι για το υπόλοιπο της ζωής της,  πιθανότατα πήγε το 1158 στη μονή της Βρέτα στην οποία ήταν ηγουμένη η αδελφή της Ιγκεγκέρδη (πέθανε το 1204). Ένας κατάλογος του 16ου αιώνα περιλαμβάνει τις δωρεές που έκανε η Έλενα στο αβαείο της Βρέτας την εποχή που αποσύρθηκε σε αυτό.

## Παραπομπές


## Πηγές
*Ahnlund, Nils. "Till frågan om den äldsta Erikskulten i Sverige". Historisk tidskrift 68, 1948.
*Ahnlund, Nils. "Den nationella och folkliga Erikskulten", in B. Thordeman (ed.). Erik den helige. Stockholm, 1954.
*Lagerqvist, Lars O. "Sverige och dess regenter under 1.000 år. Stockholm: Albert Bonniers Förlag AB, 1982. 
*Rosborn, Sven. När hände vad i Nordens historia. Lund: Historiska media, 1997. 
*Wallin, Curt.Knutsgillena i det medeltida Sverige. Kring kulten av de nordiska helgonkungarna [Historiskt arkiv, 16]. Stockholm: Almqvist & Wicksell, 1975. 

Κατηγορία:Βασίλισσες της Δανίας
Κατηγορία:Σουηδέζες πριγκίπισσες
Πιέτρο Λόνγκι

O **Πιέτρο Λόνγκι** (ιταλ.:**Pietro Longhi**, 1701 – 1785) ήταν Ενετός ζωγράφος. 

Μαθήτευσε στην Βερόνα και στην Μπολόνια και ζωγράφισε αρχικά έργα με θρησκευτικά θέματα και νωπογραφίες με μυθολογικά. Στα τέλη της δεκαετίας του 1730 άρχισε να ζωγραφίζει μικρούς πίνακες με θέματα της καθημερινής ζωής. Τα έργα του συνέπεσαν ή ακολούθησαν την εγκατάλειψη της ηρωικής και θρησκευτικής θεματολογίας και την στροφή προς την ατομικότητα και τον αστικό τρόπο ζωής του 18ου αιώνα. Σατιρικά μέχρις ενός σημείου τα έργα του –που εισχωρούσαν μέσα στα δωμάτια των συμπολιτών του– γοήτευαν τους Βενετσιάνους και είχαν πολύ μεγάλη επιτυχία.   


File:Ballando_lesson_by_Pietro_Longhi.jpg|*Μάθημα χορού*, 1740, Βενετία, Πινακοθήκη της Ακαδημίας
Ca' Rezzonico - L'allegra coppia - Pietro Longhi.jpg|*Το εύθυμο ζευγάρι*, 1740, Βενετία, Museo del Settecento Veneziano
File:Pietro_Longhi_-_The_Tailor_-_WGA13399.jpg|*Ο ράφτης*, 1741, Βενετία, Πινακοθήκη της Ακαδημίας
Accademia - Il concertino - Pietro Longhi.jpg|*Μικρό κοντσέρτο*, 1741, Βενετία, Πινακοθήκη της Ακαδημίας
Ca' Rezzonico - L'atelier del pittore - Pietro Longhi.jpg|*Ζωγράφος στο εργαστήριό του*, 1740-45, Βενετία, Museo del Settecento Veneziano
File:Pietro_Longhi_027.jpg|*Η λιποθυμία*, 1744, Ουάσινγκτον, Εθνική Πινακοθήκη
File:Pietro_Longhi_-_The_Tooth_Puller_-_WGA13403.jpg|*Ο οδοντίατρος*, 1746, Μιλάνο, Πινακοθήκη Μπρέρα
File:Pietro_Longhi_029.jpg|*Στο καπελλάδικο*, 1746, Νέα Υόρκη, Μητροπολιτικό Μουσείο
File:The_confession.jpg|*Η εξομολόγηση*, 1750, Φλωρεντία, Ουφίτσι
Ca' Rezzonico - Il rinoceronte 1751 - Pietro Longhi .jpg |*Ο ρινόκερως*, 1751, Βενετία, Museo del Settecento Veneziano
File:Pietro_Longhi_012.jpg|*Ο φαρμακοποιός*, 1752, Βενετία, Πινακοθήκη της Ακαδημίας
File:Pietro_Longhi_-_The_Tickle_-_WGA13413.jpg|*Το γαργάλημα*, 1755, Μαδρίτη, Μουσείο Thyssen-Bornemisza
Ca' Rezzonico - La venditrice di essenze - Pietro Longhi.jpg|*Η αρωματοπώλισσα*, 1756, Βενετία, Museo del Settecento Veneziano
Ca' Rezzonico - Il Ciarlatano - Pietro Longhi.jpg|*Ο τσαρλατάνος*, 1757, Βενετία, Museo del Settecento Veneziano
Ca' Rezzonico - La venditrice di frittole - Pietro longhi 1755.jpg|*Η ψητοπώλισσα*, 1757 Βενετία, Museo del Settecento Veneziano


## Παραπομπές


Κατηγορία:Ιταλοί ζωγράφοι του 18ου αιώνα
Κατηγορία:Πρόσωπα της Βενετικής Δημοκρατίας
AK Hellas

Η** AK Hellas** (τα αρχικά του πλήρες ονόματος της εταιρείας, Αγγελόπουλος-Καρκάνης O.E.) ήταν ελληνική αυτοκινητοβιομηχανία ελαφριών φορτηγών και άλλων μεταλλικών προϊόντων. Σχεδίασε και παρήγαγε δύο βασικούς τύπους τρίκυκλων φορτηγών με κινητήρες 50cc, εκμεταλλευόμενη την ευνοϊκή κατάταξη τους ως "μηχανάκια", σύμφωνα με τον ελληνικό νόμο. Μία ομάδα μοντέλων που παρήχθησαν από το 1965 ήταν ελαφριά φορτηγά με μορφή "μοτοσικλέτας" (σε οδήγηση και έλεγχο), ενός τύπου οχήματος που  το παρήγαγαν και άλλες εταιρείες στην Ελλάδα όπως οι *[[ΜΕΒΕΑ|MEBEA]]* (μακράν η πιο επιτυχημένη), *[[ΜΕΓΚΟ ΑΒΕΕ|Mego]]*, *Alta*, *[[Όμιλος Επιχειρήσεων Σαρακάκη|Saracakis]]*, *Pitsos* (η σημερινή εταιρεία κατασκευής οικιακών ειδών),* Markal*,* Naxos* και άλλες. Η άλλη ομάδα μοντέλων ήταν κανονικά μικροφορτηγά, με μορφή "αυτοκινήτου" σε οδήγηση, έλεγχο κλπ. Σε αυτή την κατηγορία η *AK Hellas* έγινε ο μεγαλύτερος κατασκευαστής φορτηγών στην Ελλάδα, αφήνοντας πίσω τις *[[ΜΕΒΕΑ|MEBEA]]*, *Δέλτα* (δημιούργημα της *[[Attica (αυτοκινητοβιομηχανία)|Attica]]*), *Minicar*, *Zamba* και άλλες ελληνικες αυτοκινητοβιομηχανίες. Το *T200* μοντέλο της εταιρείας, με κινητήρα *Sachs* 50cc 4.8&#x20;hp, και με μέγιστο φορτίο 150&#x20;kg, παρήχθη μεταξύ 1968-1975, με τρία διαφορετικά σχέδια καμπίνας και σε διάφορες εκδόσεις (συμπεριλαμβανομένων των μοντέλων βαν). Η εταιρεία υπάρχει μέχρι σήμερα ως *Αγγελόπουλος Group* και ασχολείται πλέον, μόνο με την κατασκευή μεταλλικών προϊόντων.

## Παραπομπές
* L. S. Skartsis και Γ. Αβραμίδης, "Made in Greece", Typorama, Πάτρα, Ελλάδα (2003)
* L. S. Skartsis, "ελληνική Οχημάτων & Κατασκευαστές Μηχανών 1800 για να παρουσιάσει: A Pictorial History", Μαραθώνιος (2012)  (eBook)
* Γ. Ν. Georgano (Επιμ.), "Η Πλήρης Εγκυκλοπαίδεια των Οχημάτων", Krause Δημοσίευση, Iola, Wisconsin (1979)
* H Λιντς και H. Σρέιντερ, "Die grosse Automobil Enzyklopaedie - 100 Jahre Geschichte", BLV Verlag, Μόναχο (1985)

## Εξωτερικοί σύνδεσμοι
* Ολλανδικός κατάλογος αυτοκινήτων

Κατηγορία:Πρώην ελληνικές αυτοκινητοβιομηχανίες
Ντάγκμαρ Νόρμετ

Η **Ντάγκμαρ Ρουμπίνοβνα Νόρμετ** (, , γεννηθείσα **Ρουμπινστέιν**, , 13 Φεβρουαρίου 1921, Τάλιν - 16 Οκτωβρίου 2008, Τάλιν) ήταν Σοβιετική και Εσθονή συγγραφέας και μεταφράστρια.

Σπούδασε στο Παιδαγωγικό Ινστιτούτο του Ουλιάνοφσκ και στο Ινστιτούτο Φυσικής Εκπαίδευσης της Μόσχας. Το 1945, επέστρεψε στο Τάρτου και δίδαξε στο Πανεπιστήμιο του Τάρτου.

Από το 1945 έως το 1960, ήταν παντρεμένη με τον Εσθονό συνθέτη Λέο Νόρμετ, με τον οποίον απέκτησε δύο παιδιά, τον Ίνγκο και την Χάλντι. 

## Έργα
* "Maalesõit" (1948)
* "Με ehitame maja" (1957)
* "Vöödiline hobune" (Θεατρικό έργο 1968)
* "Lo Tui" (Δοκίμιο, 1973)
* "Delfiinia" (1975)
* "Suur saladus" (Ραδιοφωνικό δράμα, 1977)
* "Une-Mati, Päris-Mati ja Tups" (1979)
* "Kümme ust" (1985)
* "Une-Mati rannakülas" (1986)
* "Ernst Idla – võlur Tallinnast" (1991)
* "Naeratuste vikerkaar" (1992)
* "Lõvi ja lohe" (1993)
* "Avanevad uksed" (2001)
* "... ainult võti taskus" (2004)

## Παραπομπές
*Σύντομες περιλήψεις βιβλίων από Εσθονούς συγγραφείς 

Κατηγορία:Εσθονοί συγγραφείς
Κατηγορία:Εσθονοί πανεπιστημιακοί
Κατηγορία:Εσθονοί εκπαιδευτικοί
Επανιονισμός

Στην κοσμολογία της Μεγάλης Έκρηξης, ο **επανιονισμός** είναι η διαδικασία κατά την οποία ιονίστηκε εκ νέου η ύλη στο σύμπαν μετά από τις "σκοτεινές εποχές". Είναι η δεύτερη από τις δύο μεγάλες μεταβατικές φάσεις αερίου στο σύμπαν. Καθώς η πλειονότητα της βαρυονικής ύλης είναι υπό τη μορφή υδρογόνου, ο επανιονισμός αναφέρεται στην επανιονίωση κυρίως του αερίου υδρογόνου. Το αρχέγονο ήλιο στο σύμπαν υπέστη τις ίδιες αλλαγές φάσης, αλλά σε διαφορετικά σημεία της ιστορίας του σύμπαντος, και συνήθως αναφέρεται ως **επανιονισμός του ηλίου**.

Κατηγορία:Αστροφυσική
Κατηγορία:Φυσική κοσμολογία
Κατηγορία:Μεγάλη Έκρηξη
Γολιάθ

Ο **Γολιάθ** είναι πρόσωπο της Παλαιάς Διαθήκης και κατά τα λεγόμενά της ήταν Φιλισταίος "γίγαντας" καταγόμενος από τη Γεθ (Α΄ Βασιλειών 17,4. 17,23).

## Χαρακτηριστικά
Το ύψος του ήταν περίπου 2,5 μέτρα. Φορούσε περικεφαλαία στο κεφάλι του και αλυσιδωτό θώρακα, από χαλκό και σίδηρο, που το βάρος του ήταν περίπου 53,5 κιλά. Είχε χάλκινες περικνημίδες στα πόδια του και χάλκινη ασπίδα στους ώμους του. Το δόρυ του ήταν χοντρό και μεγάλο, σαν το αντί του αργαλειού και η σιδερένια λόγχη του ζύγιζε περίπου 6,5 κιλά. (Α' Βασ. 17,4-7).

## Δαβίδ και Γολιάθ
Την εποχή που βασίλευε ο Σαούλ, έγινε ένας πόλεμος μεταξύ Φιλισταίων και Ισραηλιτών. Από το στρατόπεδο των Φιλισταίων, ένας δυνατός πολεμιστής, που ονομαζόταν Γολιάθ, από τη Γεθ, φώναξε προς τις γραμμές των Ισραηλιτών: «Γιατί βγήκατε να παραταχθείτε για πόλεμο;  Διαλέξτε λοιπόν έναν άντρα κι ας έρθει ν' αναμετρηθεί μαζί μου. Αν με νικήσει, θα γίνουμε δούλοι σας. Αν όμως εγώ τον νικήσω, τότε εσείς θα γίνετε δούλοι μας» (Α' Βασιλειών 17,4-11). Σαράντα μέρες ο Γολιάθ πήγαινε προς τους Ισραηλίτες και τους προκαλούσε (Α΄ Βασιλειών 17,16).

Κάποια μέρα ο Δαβίδ, έτυχε να βρίσκεται στο στρατόπεδο και άκουσε τον γίγαντα, να βρίζει τους Ισραηλίτες. Έτσι έπεισε τον Σαούλ να του επιτρέψει να παλέψει μαζί του. Πήρε μόνο το ραβδί του, διάλεξε πέντε λεία λιθάρια και τα έβαλε στο σακούλι και μια σφεντόνα.  Ο Γολιάθ του είπε: «Σκυλί είμαι και ήρθες εναντίον μου με ραβδί και με πέτρες;». Και ο Δαβίδ απάντησε: «Όχι, αλλά είσαι χειρότερος από σκυλί». Ο Γολιάθ επικαλέστηκε στους θεούς του να καταραστούν τον Δαβίδ κι ύστερα του είπε «Θα δώσω τις σάρκες σου στα πουλιά και στα θηρία». Ο Δαβίδ απάντησε πάλι: «Σήμερα ο Κύριος θα σε παραδώσει στα χέρια μου και θα σε σκοτώσω. Έτσι όλοι οι λαοί θα μάθουν ότι ο αληθινός Θεός βρίσκεται στον Ισραηλιτικό λαό» (Α' Βασ. 17,40-46).

Μόλις ο Γολιάθ προχώρησε προς το μέρος του Δαβίδ, ο Δαβίδ άπλωσε το χέρι του στο σακούλι, πήρε έναν λίθο και του τον εκσφεδόνισε. Ο Γολιάθ πληγώθηκε θανάσιμα κι έπεσε με το πρόσωπο στη γη. Ο Δαβίδ τον πλησίασε και του έκοψε με ένα ξίφος το κεφάλι. Έτσι οι Ισραηλίτες νίκησαν στη μάχη.

## Άλλες αναφορές στη Βίβλο
Το ξίφος του Γολιάθ φυλάχτηκε από τους ιερείς της Νομβά. Όταν ο Δαβίδ είχε πάει στη Νομβά, για να ξεφύγει από τον Σαούλ, ρώτησε τον ιερέα Αβιμέλεχ (ή Αχιμέλεχ) εάν είχε κάποιο ακόντιο ή ξίφος. Αυτός του είπε ότι έχει μόνο το ξίφος του Γολιάθ. Ο Δαβίδ το πήρε και συνέχισε το δρόμο του (Α΄ Βασιλειών 21,8-10).

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Δαβίδ
Λεμπεστενά Μεσσηνίας

Τα **Λεμπεστενα** είναι παραθαλάσσιος οικισμός κοντά στα Φιλιατρά και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία
Ο οικισμός βρίσκεται νοτιοδυτικά των Φιλιατρών, επί της επαρχιακής οδού Φιλιατρών-Κορυφασίου, σε υψόμετρο 5 μέτρα από τη θάλασσα και βρέχεται από τα νερά του Ιονίου Πελάγους. Βρίσκεται ανάμεσα στους οικισμούς της Αγίας Κυριακής στα βόρεια και του Λαγκουβάρδου στα νότια του οικισμού και απέχει περίπου 6 χιλιόμετρα από τα Φιλιατρά.

## Ιστορία
Τα *Λεμπεστενά* είναι οικισμός, ο οποίος αναγνωρίστηκε το 1981 και προσαρτήθηκε στον τότε Δήμο Φιλιατρών, ενώ από το 1997, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», μέχρι και το 2010 παρέμεινε διοικητικά στον κατηργημένο Δήμο Φιλιατρών. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο οικισμός, με βάση την απογραφή του 2011, έχει 81 μόνιμους κατοίκους, οι οποίοι απασχολούνται σε διάφορες αγροτικές εργασίες, καθώς στην περιοχή του οικισμού, εκτός από ελαιώνες, υπάρχουν και θερμοκήπια.

## Κτίρια και αξιοθέατα
Ο οικισμός αποτελείται κυρίως από αγροικίες και εξοχικά και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στα Φιλιατρά. Σε κοντινές αποστάσεις βρίσκονται η Παραλία και το γραφικό λιμανάκι της Αγίας Κυριακής προς τα βόρεια και  η *Παραλία του Λαγκουβάρδου* προς τα νότια του οικισμού.

## Δείτε επίσης
* Φιλιατρά
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
*  πρώην Δήμος Φιλιατρών

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Lifan Group

Ο Όμιλος **Lifan Industry Company Limited** είναι από τους μεγαλύτερους κατασκευαστές κινητήρων και μέσων μεταφοράς στην Κίνα αλλά και σε παγκόσμια κλίμακα. Η φυσική της έδρα παραμένει ακόμη και σήμερα στο Τσονγκτσίνγκ, Κίνα, και ως έτος ίδρυσής του αναφέρεται το 1992, με ένα προσωπικό των 9 ατόμων και με το άνοιγμα μιας μικρομεσαίας επιχείρησης. Ο ιδρυτής είναι ο Κινέζος Γιν Μινγκ Σαν, ο οποίος ανήκει στα διοικητικά, γενικότερα του ομίλου. 

Αξιοσημείωτο είναι το γεγονός ότι το 2012 ο Όμιλος παρήγαγε πάνω από 1,4 εκατομμύρια δίκυκλα μόνο στην εγχώρια αγορά του.

## Γενικές πληροφορίες
Ο πρωταρχικός ρόλος της Lifan ήταν εξ αρχής η κατασκευή μοτοσυκλετών, ενώ αργότερα και συγκεκριμένα στις αρχές του 21ου αιώνα, ανοίχτηκε η κατασκευή και παραγωγή και άλλων προϊόντων. Ήδη από τον Αύγουστο του 2003 είχε αποφασιστεί πως μπορεί να αναπτύξει την βιομηχανία της και στα αυτοκίνητα, με αποτέλεσμα να εισέλθει στην παγκόσμια αυτοκινητοβιομηχανία. Εν τέλει, το 2006 έγινε η πρώτη παρουσίαση ενός τετράτροχου οχήματος, το Lifan 520, ενώ το 2007 εγκρίθηκε η εισαγωγή του στις Ευρωπαϊκές αγορές.

Γενικότερα η παλέτα της επεκτάθηκε και με μεγαλύτερα οχήματα επαγγελματικής χρήσης που συνοδεύτηκαν και με περισσότερους κινητήρες άνευ καυσίμου. Συνεπώς αυτό οδήγησε την βιομηχανία και έγινε και παραμένει γνωστή για τους παραπάνω λόγους, αφού έχει αποκτήσει παγκόσμια ευρεία αναγνώριση και ιδιαίτερα στις ηπείρους της Νότιας Αμερικής και της Αφρικής.

## Παραπομπές


Κατηγορία:Αυτοκινητοβιομηχανίες της Κίνας
Blow-Up

Το ***Blow-Up*** είναι βρετανο-ιταλική δραματική ταινία του 1966 σε σκηνοθεσία Μικελάντζελο Αντονιόνι και σε σενάριο του ίδιου και του Τονίνο Γκουέρα. Κέρδισε Χρυσό Φοίνικα στο φεστιβάλ των Καννών του 1967.

## Πλοκή
Ο Τόμας είναι ένας φωτογράφος στον χώρο της μόδας, ο οποίος αισθάνεται πως η ζωή του είναι βαρετή και αδιάφορη. Μία μέρα, περπατώντας σε ένα πάρκο, αρχίζει να τραβάει φωτογραφίες ένα ζευγάρι, με τη γυναίκα να εξαγριώνεται με το γεγονός. Μετά από αυτό, ο Τόμας συναντά τον ατζέντη του και νιώθει ότι κάποιος τον παρακολουθεί. όταν η γυναίκα πηγαίνει στο στούντιο να του ζητήσει τις φωτογραφίες, ο Τόμας επίτηδες δίνει άλλες, ενώ εκείνη του δίνει λάθος τηλέφωνο.

Το βράδυ πηγαίνει ξανά στο πάρκο χωρίς τη φωτογραφική μηχανή και βρίσκει το πτώμα ενός ανθρώπου. Γυρίζοντας στο στούντιο, διαπιστώνει ότι όλα τα αρνητικά έχουν εξαφανιστεί εκτός από ένα που δείχνει τον νεκρό. Στη συνέχεια, μπαίνει στο αυτοκίνητο και όσο οδηγεί ακολουθεί τη γυναίκα, η οποία μπαίνει σε ένα μπαρ. Στο μπαρ παίζουν οι Yardbirds με τον Τζεφ Μπεκ, ο οποίος σπάει την κιθάρα του και την πετά στο κοινό. Ο Τόμας την παίρνει σαν αναμνηστικό, όμως όταν βγαίνει έξω από το μπαρ, την πατάει στον δρόμο.

Έπειτα, παρακολουθεί έναν εικονικό αγώνα τένις. Παίρνει την υποτιθέμενη μπάλα και την επιστρέφει στους δύο παίκτες. Ενώ παρακολουθεί το παιχνίδι, ακούγεται ο ήχος της μπάλας. Στη συνέχεια, όσο παρακολουθεί τον αγώνα, η μορφή του του εξαφανίζεται και φαίνεται μόνο το γρασίδι.
## Διανομή

## Παραπομπές


Κατηγορία:Ταινίες του 1966
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Μικελάντζελο Αντονιόνι
Κατηγορία:Ταινίες βασισμένες σε βιβλία
Κατηγορία:Ταινίες παραγωγής Metro-Goldwyn-Mayer
Κατηγορία:Νικητές Χρυσού Φοίνικα
Κατηγορία:Βρετανικές θρίλερ ταινίες μυστηρίου
Κατηγορία:Ιταλικές θρίλερ ταινίες μυστηρίου
Κατηγορία:Βρετανικές ψυχολογικές θρίλερ ταινίες
Κατηγορία:Κάμερες στη μυθοπλασία
Κατηγορία:Ταινίες για τη μόδα
Κατηγορία:Αντικουλτούρα δεκαετίας 1960
Κατηγορία:Ταινίες σε σενάριο Τονίνο Γκουέρα
Κατηγορία:Ταινίες τοποθετημένες στο Λονδίνο
Κατηγορία:Ταινίες γυρισμένες στο Λονδίνο
Μπεχιτζέ Σουλτάνα

Η **Μπεχιτζέ Σουλτάν** (Οθ. Τούρκικα:كل من سلطان) (Τούρκικα: *Behice Sultan*, 26 Αυγούστου 1848 - 21 Δεκεμβρίου 1876) ήταν κόρη του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Η Μπεχιτζέ γεννήθηκε στις 26 Αυγούστου 1848 στο Παλιό Παλάτι Τσιραγάν στην Κωνσταντινούπολη, ήταν κόρη του σουλτάνου Αμπντούλ Μετζίτ Α΄ και Νεσρίν Χανιμεφέντι. Η Φυματίωση είχε πολλά θύματα στο παλάτι, όπως και σε όλο τον κόσμο τον δέκατο ένατο αιώνα. Ένα από τα θυματά του ήταν και η Μπεχιτζέ Σουλτάν. Εκείνη τη στιγμή υπήρχε μια αφανή επιστολή από την Φελεκσού Καλφά, η οποία ήταν άρρωστη από ελονοσία.

Η Ώρα του γάμου της Μπεχιτζέ πλησίαζε, και η Φελεκσού ήταν χαρούμενη γι'αυτήν καθώς μετά τον γάμο θα έπρεπε να πάει μαζί της στο νέο παλάτι, αλλά την ίδια στιγμή ήταν και ανήσυχη για την υγεία της. Μια επιστολή της Φελεκσού προς την Μπεχιτζέ έγραφε:

Η Μπεχιτζέ πίστευε ότι ήταν αρκετά καλά για να παντρευτεί στις 4 Δεκεμβρίου 1876 στο Παλάτι Μπεμπέκ της Κωνσταντινούπολης το Νταμάτ Χαλίλ Χαμίντ Πασαζάντε, γιο του Μεχμέτ Νουρουλάχ Μπέη και εγγονό του Χαλίλ Χαμίντ Πασά, εν'όψη του γάμου τους δόθηκε το παλάτι στο Κουρού Τσεσμέ, στον Βόσπορο.

Η Μπεχιτζέ πέθανε μόλις δύο εβδομάδες μετά το γάμο της, στις 21 Δεκεμβρίου 1876 σε ηλικία 28 ετών στην Κωνσταντινούπολη. Είναι θαμμένη στο Τουρμπέ της Μουνιρέ Σουλτάνα, στο Τέμενος Φατίχ, στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Σκοτεινό φωτόνιο

Το **σκοτεινό φωτόνιο** είναι υποθετικό στοιχειώδες σωματίδιο, που προτείνεται ως φορέας για την ηλεκτρομαγνητική δύναμη  στη σκοτεινή ύλη. Τα σκοτεινά φωτόνια θεωρητικά θα πρέπει να είναι ανιχνεύσιμα από την ανάμειξη τους με το συνηθισμένα φωτόνια, και την επακόλουθη επίδραση στις αλληλεπιδράσεις των γνωστών σωματιδίων.

Τα σκοτεινά φωτόνια προτάθηκαν το 2008 από τους Λότι Άκερμαν, Matthew R. Buckley, Sean M. Carroll, και Marc Kamionkowski ως  φορέας ενέργειας στο πλαίσιο μιας νέας μεγάλης εμβέλειας U(1) θεωρίας βαθμίδας, "σκοτεινού ηλεκτρομαγνητισμού", που επιδρά στη σκοτεινή ύλη. Όπως τα συνηθισμένα φωτόνια τα σκοτεινά φωτόνια θα πρέπει να έχουν μηδενική μάζα.

Τα σκοτεινά φωτόνια προτάθηκαν ως μια πιθανή αιτία της λεγόμενης "g–2 ανωμαλίας" που επιβεβαιώθηκε από το πείραμα E821 στο *Brookhaven National Laboratory*, , το οποίο φαίνεται να είναι τρεις έως τέσσερις τυπικές αποκλίσεις πάνω τις αξίες του καθιερωμένου Πρότυπου του Hagawara , Davier  και άλλων Ωστόσο, σκοτεινά φωτόνια είχαν σε μεγάλο βαθμό αποκλειστεί ως αιτία της ανωμαλίας από πολλά πειράματα, συμπεριλαμβανομένου του  ανιχνευτή PHENIX στο  Relativistic Heavy Ion Collider στο Brookhaven. Ένα νέο πείραμα στο Φέρμιλαμπ, το πείραμα Muon g-2, αναμένεται να παράγει τέσσερις φορές καλύτερη ακρίβεια από το πείραμα Brookhaven.

Γενικότερα, ένα σκοτεινό φωτόνιο είναι ένα μποζόνιο με σπιν 1 που συνδέεται με μία νέα U(1) θεωρία βαθμίδας. Δηλαδή όπως κάθε νέα δύναμη της φύσης που αναδύεται σε μια θεωρητική επέκταση του καθιερωμένου προτύπου και γενικά συμπεριφέρεται όπως ο ηλεκτρομαγνητισμός. Σε αντίθεση με το συνηθισμένα φωτόνια, τα μοντέλα αυτά διαθέτουν συχνά ένα σκοτεινό φωτόνιο, που είναι ασταθές ή διαθέτει μη-μηδενική μάζα, διασπάται γρήγορα σε άλλα σωματίδια, όπως τα ζεύγη  ηλεκτρόνιο-ποζιτρόνιο . Μπορεί επίσης να αλληλεπιδρά άμεσα με τα γνωστά σωματίδια, όπως ηλεκτρόνια ή μιόνια, αν τα σωματίδια φορτίζονται υπό την νέα δύναμη.

## Δείτε επίσης
* Σκοτεινή ακτινοβολία
* Πέμπτη δύναμη

## Αναφορές


Κατηγορία:Μποζόνια
Κατηγορία:Σκοτεινή ύλη
Κατηγορία:Υποθετικά στοιχειώδη σωμάτια
Όττο Χέλντερ

Ο **Όττο Λούντβιχ Χέλντερ** (, 22 Δεκεμβρίου 1859 – 29 Αυγούστου 1937) ήταν γερμανός μαθηματικός που γεννήθηκε στην Στουτγάρδη.

## Βιογραφία

Ο Χέλντερ αρχικά σπούδασε στο *Polytechnikum* (το οποίο σήμερα είναι το Πανεπιστήμιο της Στουτγάρδης) και στη συνέχεια, το 1877, πήγε στο Βερολίνο , όπου ήταν μαθητής των Λεοπόλδου Κρόνεκερ, Καρλ Βάιερστρας και Ernst Kummer.

Το 1877, μπήκε στο Πανεπιστήμιο του Βερολίνου και πήρε το διδακτορικό του από το Πανεπιστήμιο του Tübingen το 1882. Ο τίτλος της διατριβής του ήταν *Beiträge zur Potentialtheorie* (*Συνεισφορές στη [[Potential theory|θεωρία των στοχαστικών διαδικασιών]]*). Εργάστηκε στο Πανεπιστήμιο της Λειψίας από το 1899 μέχρι και τη συνταξιοδότησή του.

Παντρεύτηκε την Helene, κόρη διευθυντή τράπεζας και πολιτικού το 1899. Μαζί απέκτησαν δύο αγόρια και δύο κορίτσια. Ο γιος τους Έρνστ Χέλντερ έγινε επίσης μαθηματικός, και η κόρη του Irmgard παντρεύτηκε τον μαθηματικό Aurel Wintner.

Το 1933 ο Χέλντερ υπέγραψε τον *[[:de:Bekenntnis der deutschen Professoren zu Adolf Hitler|Όρκο Πίστης των γερμανών Καθηγητών στον Αδόλφο Χίτλερ και το Εθνικό Σοσιαλιστικό Κράτος]]*.

## Έργο

Είναι γνωστός για πολλά θεωρήματα, συμπεριλαμβανομένων:
* της ανισότητας Χέλντερ, του θεωρήματος Τζόρνταν–Χέλντερ
* του θεωρήματος που αναφέρει ότι κάθε γραμμικά διατεταγμένη ομάδα που να ικανοποιεί την Αρχιμήδεια ιδιότητα είναι ισομορφική με μία υποομάδα της προσθετικής ομάδας των πραγματικών αριθμών, 
* της ταξινόμησης των απλών ομάδων της τάξης έως και 200,
* του ανώμαλου εξωτερικού αυτομορφισμού της συμμετρικής ομάδας *S*6,
* και του θεωρήματος Χέλντερ, το οποίο συνεπάγεται ότι η συνάρτηση γάμμα δεν ικανοποιεί καμία αλγεβρική εξίσωση.
Μια άλλη ιδέα που σχετίζεται με το όνομά του είναι η συνθήκη Χέλντερ (ή συνέχεια Χέντερ), η οποία χρησιμοποιείται σε πολλούς τομείς της ανάλυσης, συμπεριλαμβανομένων της θεωρίας των μερικών διαφορικών εξισώσεων και των συναρτησιακών χώρων.

## Δείτε επίσης
* Ανισότητα Χέλντερ
* Θεώρημα Χέλντερ
* Θεώρημα Τζόρνταν–Χέλντερ

## Παραπομπές


## Πηγές
* 
* 

Κατηγορία:Γερμανοί μαθηματικοί
Κατηγορία:Όρος με ελλιπή ελληνική μετάφραση
Κατηγορία:Μαθηματικοί του 19ου αιώνα
Κατηγορία:Μαθηματικοί του 20ού αιώνα
Β΄ κατηγορία ποδοσφαίρου ανδρών Κύπρου 2017-18

Η **Β΄ κατηγορία ποδοσφαίρου ανδρών Κύπρου 2017-18** ήταν η 63η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωσις Νέων Παραλιμνίου για 3η φορά στην ιστορία της.

## Σύστημα διεξαγωγής
Στο πρωτάθλημα της Β΄ κατηγορία την περίοδο 2017-18 συμμετείχαν 18 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Α΄ κατηγορία 2018-19 και οι τρεις τελευταίες υποβιβάστηκαν στην Γ΄ κατηγορία 2018-19.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα 0 βαθμοί.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 2016-17|περίοδο 2016-17]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 2017-18
* Αλκή Ορόκλινη
* Πάφος FC
* Ολυμπιακός

Ομάδες που διαβαθμίστηκαν στην Γ΄ κατηγορία 2017-18:
* Ακρίτας Χλώρακας
* ΕΝ.Α.Δ. Πόλης Χρυσοχούς
* Ένωση Νέων Παρεκκλησιάς

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 2016-17
* Καρμιώτισσα Πάνω Πολεμιδιών
* ΑΕΖ Ζακακίου
* Αναγέννηση Δερύνειας

Ομάδες που προήχθησαν από την Γ΄ κατηγορία 2016-17:
* Ποδοσφαιρικός Όμιλος Ξυλοτύμβου 2006
* Διγενής Ορόκλινης
* Χαλκάνορας Ιδαλίου

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.


Ισοβαθμία:
αΘΟΪ-Π.Ο. Ξυλοτύμβου 1-1, Π.Ο. Ξυλοτύμβου-ΘΟΪ 1-1 (Τα δύο παιχνίδια μεταξύ των δύο ομάδων έληξαν με το ίδιο αποτέλεσμα. Το ΘΟΪ υπερτερεί στη γενική διαφορά τερμάτων.)


Πηγή: Βαθμολογία

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: Αποτελέσματα

## Παραπομπές


## Εξωτερικοί σύνδεσμοι
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 2017-18
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2017–2018
Ασίλ Ζαβατά

**Ο Ασίλ Ζαβατά** (Achille Zavatta', 6 Μαΐου 1915 – 16 Νοεμβρίου 1993) ήταν Γάλλος κλόουν και καλλιτέχνης του τσίρκου. Έγινε διάσημος για τις ικανότητές του στην παντομίμα.

## Βιογραφικό
Γεννήθηκε στην Λα Γκουλέτ της Τυνησίας και ήταν γιος του ιδιοκτήτη τσίρκου Φεντερίκο Ζαβατά. Άρχισε να εργάζεται σε παραστάσεις του τσίρκου με την οικογένειά του από την ηλικία των τριών ετών, σχηματίζοντας με τα αδέλφια του Μισέλ αι Ρόλφ, το *Τρίο Ζαβατά*. Κατά το διάλειμμα του διαγωνισμού τραγουδιού της Eurovision στο Λουξεμβούργο το 1962 εκτέλεσε πολλά αστεία νούμερα. Οι παραστάσεις του στη Γαλλία και σε γειτονικές χώρες περιελάμβαναν νούμερα με ζωντανές τίγρεις και το τσίρκο του ήταν πρώτο σε εμφανίσεις στη Γαλλία.

Ο Ζαβατά αυτοκτόνησε σε ηλικία 78 ετών το 1993 στο Ουζουέρ ντε Σαμπ, του Λουαρέ και ετάφη στο νεκροταφείο Περ Λασέζ στο Παρίσι.
 

## Επιλεγμένη φιλμογραφία
* *Τραπέζιο* (1956)
* *Η φωτιά της Αγάπης* (1967)

## Αναφορές


Κατηγορία:Γάλλοι κλόουν
Κατηγορία:Γάλλοι ηθοποιοί κινηματογράφου
Ιζαμπέλ Ομπρέ

Η **Ιζαμπέλ Ομπρέ** (Isabelle Aubret, γεννήθηκε στις 27 Ιουλίου 1938) είναι Γαλλίδα τραγουδίστρια. Κέρδισε τον διαγωνισμό τραγουδιού της Eurovision το 1962 στο Λουξεμβούργο.

## Βιογραφία
Γεννήθηκε στη Λιλ της Γαλλίας, με το όνομα Τερέζ Κοκρέλ (Thérèse Coquerelle). 

Το 1962 κέρδισε τον διαγωνισμό της Eurovision εκπροσωπώντας τη Γαλλία με το τραγούδι "Un premier amour" (Μια πρώτη αγάπη) σε μουσική που συνέθεσε ο Κλοντ-Ανρί Βικ (Claude-Henri Vic) και σε στίχους του Ρολάν Στεφάν Βαλάντ (Roland Stephane Valade). Το 1968 επέστρεψε στον διαγωνισμό, συμμετέχοντας ξανά με τη Γαλλία και ήρθε 3η, με το τραγούδι "La source" (Η Άνοιξη) σε μουσική του Ντανιέλ Φωρ (Daniel Faure) και στίχους των Ανρί Ντιζάν (Henri Dijan) και Γκι Μπονέ (Guy Bonnet).

Τα επόμενα χρόνια η Ομπρέ έλαβε μέρος στους εθνικούς προκριματικούς για την επιλογή της συμμετοχής της Γαλλίας στη Eurovision. Η πρώτη της απόπειρα έγινε το 1961 με το τραγούδι "Le gars de n'importe où", το οποίο κατατάχθηκε στη 2η θέση. Το 1970 συνεργάστηκε με τον Ντανιέλ Μπερατά στο τραγούδι "Olivier, Olivia". Η προσπάθειά της το 1976 με το τραγούδι "Je te connais déjà" δεν είχε επιτυχία, καθώς ήρθε προτελευταίο μεταξύ 7 τραγουδιών στον δεύτερο ημιτελικό. Η τελευταία της προσπάθεια για την Eurovision ήταν το 1983 με το πατριωτικό τραγούδι "France, France", το οποίο ήρθε 3ο.

## Επιλεγμένη δισκογραφία
*1969: *Isabelle Aubret*
*1981: *Liberté*
*1984: *Le monde chante*
*1987: *Vague à l'homme*
*1989: *1989*
*1990: *Vivre en flèche*
*1990: *Allez allez la vie* (άλμπουμ με ζωντανές συναυλίες)
*1991: *In love*
*1992: *Coups de cœur*
*1992: *Isabelle Aubret chante [[Λουί Αραγκόν|Αραγκόν]]*
*1993: *Isabelle Aubret chante [[Ζαν Φερά|Φερά]]*
*1993: *C'est le bonheur*
*1995: *Elle vous aime* (compilation album)
*1995: *Isabelle Aubret chante [[Ζακ Μπρελ|Μπρελ]]*
*1997: *Isabelle Aubret chante pour les petits et les grands*
*1997: *Changer le monde*
*1999: *Parisabelle*
*2001: *Le paradis des musiciens*
*2001: *Bobino 2001* (άλμπουμ με ζωντανές συναυλίες)
*2002: *Cosette et Jean Valjean*
*2005: *Les Indispensables*
*2006: *2006*
*2009: *Ses plus belles chansons* (συλλεκτικό άλμπουμ).

## Παραπομπές


## Εξωτερικοί σύνδεσμοι

* Επίσημη ιστοσελίδα (στα γαλλικά)
* Βιογραφία, από το Radio France International (στα αγγλικά)

Κατηγορία:Συμμετέχοντες στη Eurovision
Κατηγορία:Γαλλίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία

Κατηγορία:Διαγωνισμός Τραγουδιού Eurovision 1962
Κατηγορία:Διαγωνισμός Τραγουδιού Eurovision 1968
Κατηγορία:Νικητές Διαγωνισμού Τραγουδιού Eurovision